گردوارہ صاحب، سان جوز

گردوارہ صاحب سان جوز، کیلیفورنیا : ایہہ گرو-گھر  امریکہ دا سبھ توں وڈا گرو-گھر  اے۔ اس دا قیام سانتا کلارا وادی دی سنگت دیاں مذہبی ضرورتاں پوریاں کرن لئی مقامی سکھ سنگت دے تعاون نال 1985 وچ کیتا گیا سی۔ اس وچ موہری کردار  س: جیت سنگھ بیہنیوال، س: تیجا سنگھ اتے س: پیارا سنگھ ابھی نے نبھائیا سی۔ سبھ توں پہلاں اک کرائے دے مکان وچ کتھا کیرتن شروع کیتا گیا۔ پر جلدی ہی پوربی سان جوز دی وائیٹ روڈ اُتے اک چھوٹی جہی عمارت خرید کے گرمریادا شروع کر دتی۔ ہولی-ہولی آس-پاس دی ہور 5 ایکڑ زمین وی خرید لئی گئی۔ 1995 وچ پربندھک کمیٹی نے فیصلہ کیتا کہ اندرونی شہر وچ گرو-گھر  اسارنا بہت مہنگا پینا اے۔ ایہہ عمل بہت لمبا سی تے کئی پرکار دیاں قانونی اڑچناں وی ساہمنے آؤنیاں سن۔ اس لئی اوہناں نے اوہ جائداد ویچ کے شہر توں باہروار قریب 40 ایکڑ جگہ خرید کے عمارت اساری دا کم شروع کر دتا، جو 2004 وچ مکمل ہوئیا۔ اس اُتے قریب 1.25 کروڑ ڈالر (قریب 80 کروڑ رُ:) لاگت آئی۔ 2011 وچ 2 کروڑ ڈالر (130 کروڑ رُ:) خرچ کے اس وچ ہور وادھا کیتا گیا۔ ہن ایہہ امریکہ دا سبھ توں وڈی عمارت والا گرو-گھر اے۔ اس گرو-گھر  دا مکھ ڈزائینر اتے آرکیٹیکٹ ملکیت سنگھ سدھو اے۔ اس دے افتتاح ویلے 25000 توں ودھ سنگتاں نے حصہ لیا سی۔ گرو-گھر دی عمارت وچ شاندار دیوان حالَ، لنگر ہال، پارکنگ، سکھ آسن دے کمرے اتے گرنتھی سنگھاں دے کمرے بنے ہوئے ہن۔
پتہ
گرو-گھررو دا پتہ 3636 مریلو ایوینیو، سین جوز، کیلیفورنیا، پنّ کوڈ 95148 اے۔ 
گٹھ:گردوارے
گٹھ:امریکہ وچ گردوارے